CELEX: 52020DP0217
Language: hu
Date: 2020-09-16 00:00:00
Title: Az Európai Parlament határozata az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK bizottsági rendeletnek az IFRS 16 nemzetközi pénzügyi beszámolási standard tekintetében történő módosításáról szóló bizottsági rendelet tervezetével szembeni kifogás mellőzéséről (D067917/01 – 2020/2712(RPS))

2021.9.22.   
            
            
               HU
            
            
               Az Európai Unió Hivatalos Lapja
            
            
               C 385/39
            
         
      P9_TA(2020)0217
      Végrehajtási intézkedéssel szembeni kifogás mellőzése: az IFRS 16 nemzetközi pénzügyi beszámolási standard módosításai
      Az Európai Parlament határozata az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK bizottsági rendeletnek az IFRS 16 nemzetközi pénzügyi beszámolási standard tekintetében történő módosításáról szóló bizottsági rendelet tervezetével szembeni kifogás mellőzéséről (D067917/01 – 2020/2712(RPS))
      (2021/C 385/04)
      
         Az Európai Parlament,
      
      
                  —
               
               
                  tekintettel a bizottsági rendelet tervezetére (D067917/01,
               
            
                  —
               
               
                  tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
               
            
                  —
               
               
                  tekintettel a Bizottság 2020. július 8-i levelére, amelyben annak kinyilvánítására kéri az Európai Parlamentet, hogy nem emel kifogást a rendelet tervezetével szemben,
               
            
                  —
               
               
                  tekintettel a Gazdasági és Monetáris Bizottság által a Bizottsági Elnökök Értekezletének elnökéhez intézett 2020. szeptember 2-i levélre,
               
            
                  —
               
               
                  tekintettel a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat (2) 5a. cikkére,
               
            
                  —
               
               
                  tekintettel eljárási szabályzata 112. cikke (4) bekezdésének d) pontjára és 111. cikkének (6) bekezdésére,
               
            
                  —
               
               
                  tekintettel a Gazdasági és Monetáris Bizottság véleményére,
               
            
                  A.
               
               
                  mivel a Nemzetközi Számviteli Standard Testület (a továbbiakban: IASB) 2020. május 28-án„A Covid19-hez kapcsolódó, lízingeket érintő engedmények” című dokumentumot adott ki (az IFRS 16 – Pénzügyi eszközök nemzetközi pénzügyi beszámolási standard módosítása – Lízingek); mivel az IFRS 16 módosításai opcionális, ideiglenes, a Covid19-hez kapcsolódó működési kedvezményt biztosítanak a lízingfizetés szüneteltetésére jogosult lízingbe vevőknek, anélkül, hogy hogy aláásnák a vállalatok pénzügyi beszámolóinak relevanciáját és hasznosságát;
               
            
                  B.
               
               
                  mivel az Európai Pénzügyi Beszámolási Tanácsadó Csoport (EFRAG) 2020. június 2-án kedvező szakvéleményt adott a Bizottság számára az IFRS 16 módosításaival kapcsolatban;
               
            
                  C.
               
               
                  mivel a Bizottság arra a következtetésre jutott, hogy az IFRS 16 módosításai megfelelnek az 1606/2002/EK rendelet 3. cikkének (2) bekezdésében előírt, az elfogadáshoz szükséges technikai kritériumoknak;
               
            
                  D.
               
               
                  mivel a Számviteli Szabályozó Bizottság 2020. július 2-án kedvező véleményt adott az IFRS módosításairól;
               
            
                  E.
               
               
                  mivel az IASB az IFRS 16 módosításai hatálybalépésének napjaként 2020. június 1-jét határozta meg, azzal a kitétellel, hogy alkalmazásuk korábban is megengedett; mivel az érintett kibocsátók jogbiztonságának és – az 1606/2002/EK európai parlamenti és tanácsi rendelettel összhangban – egyes nemzetközi számviteli standardok elfogadásáról szóló, 2008. november 3-i 1126/2008/EK bizottsági rendeletben (3) meghatározott egyéb számviteli standardokkal való összhang biztosítása érdekében a módosító rendelet rendelkezéseit visszamenőleges hatállyal kell alkalmazni; mivel az EFRAG és a Bizottság szolgálatai által folytatott konzultációk rávilágítottak arra, hogy komoly érdek fűződik a 2020. június 30-ig tartó időszakra vonatkozó féléves pénzügyi kimutatások korai alkalmazásához;
               
            
               
                  1.
               
               
                  kijelenti, hogy nem emel kifogást a bizottsági rendelet tervezetével szemben;
               
            
               
                  2.
               
               
                  utasítja elnökét, hogy továbbítsa ezt a határozatot a Bizottságnak és tájékoztatás céljából a Tanácsnak.
               
            
         (1)  HL L 243., 2002.9.11., 1. o.
      
      
         (2)  HL L 184., 1999.7.17., 23. o.
      
      
         (3)  HL L 320., 2008.11.29., 1. o.